རིག་གནས་ལ་བསམ་པའི་རིག་དང་དངོས་པོའི་རིག་གནས་ཞེས་དེང་གི་བཤད་ཚུལ་ལྟར་གཉིས་སུ་འབྱེད་པའི་དབང་དུ་བྱས་ན་བརྡ་མཚོན་ནམ་བརྡ་ཐབས་སྒྱུ་རྩལ་འདི་ནང་བསམ་པའི་རིག་གནས་ཀྱི་ཁྱབ་ཁོངས་སམ་ཡན་ལག་ཏུ་འདུ་ཞིང་།བོད་མི་རིགས་ནི་འཛམ་གླིང་སྟེང་བརྡ་མཚོན་སྒྱུ་རྩལ་བེད་སྤྱོད་ཆེས་ཆེར་དར་བའི་རྒྱལ་ཁམས་ཤིག་རེད་ཅེས་བརྗོད་ཀྱང་ཐལ་མི་ཆེ་བར་སེམས།བརྡ་མཚོན་སྒྱུ་འདི་ད་ལྟ་འཛམ་བུའི་གླིང་ཡོངས་ལ་ས་ཁྱབ་རྡོ་ཁྱབ་ཏུ་གྱུར་ཅིང་ཐ་ན་འགྲིམ་འགྲུལ་གཅིག་བུའི་ཕྱོགས་ལའང་རིགས་གནས་རྣམ་པ་མི་འདྲ་བ་བརྡ་ཐབས་དང་སྤྱོད་སྒོ་མི་འདྲ་བ་བརྒྱ་སྟོང་ཙམ་ཞིག་མི་འདུག་གམ།